钦定古今图书集成/明伦汇编/官常典/第314卷 > 南齐
## 钦定古今图书集成/明伦汇编/官常典/第314卷 > 南齐

南齐以左仆射领殿中、主客二曹，祠部尚书，不常置，
宗庙郊祀大事，左丞掌之。

按《南齐书百官志》：“左仆射领殿中主客二曹事。诸曹
郊庙园陵、车驾行幸、朝仪、台内非违、文官举补，满叙
疾假事，其诸吉庆瑞应、众贺灾异、贼发众变，临轩崇
拜，改号格制，莅官铨选，凡诸除署、功论、封爵、贬黜、八议疑谳通关案，则左仆射主，右仆射次经，维是黄案，
左仆射右仆射署，朱符见字，经都丞竟，右仆射横画”
成目。左仆射画，令画右官，阙则以次并画。若无左右，
则直置仆射在其中间，总左右事。

祠部尚书、右仆射，通职，不俱置。

左丞一人，掌“宗庙、郊祠吉庆、瑞应、灾异。”